Title: Otsus
Author: Kadri Kobin
Last saved by: Elika Vahter
Company: Viljandi Linnavalitsus

EELNÕU 2020/243

								KOMISJONID:

eelarve- ja arengu- |
haridus- |
kultuuri- |
majandus- |
revisjoni- |
sotsiaal- |

VILJANDI LINNAVOLIKOGU

OTSUS

26. märts 2020   nr

Viljandi Linnavolikogu 30.11.2017 otsuse nr 16
„Viljandi Linnavolikogu alatiste komisjonide
koosseisude kinnitamine“ muutmine

Kohaliku omavalitsuse korralduse seaduse § 22 lõike 1 punkti 20 ning Viljandi linna põhimääruse § 11 lõigete 2 ja 3 alusel ning arvestades saadikurühma ISAMAA ettepanekut Viljandi Linnavolikogu

o t s u s t a b:

1. Muuta Viljandi Linnavolikogu 30.11.2017 otsust nr 16 „Viljandi Linnavolikogu alatiste komisjonide koosseisude kinnitamine“ järgmiselt:
1.1. Arvata majanduskomisjoni liikme kohalt välja Priit Raudla.
1.2. Arvata majanduskomisjoni asendusliikme kohalt välja Allan Praats ning nimetada ta majanduskomisjoni liikmeks.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Ene Rink
Esitatud: 04.03.2020
Esitaja: majanduskomisjoni esimees			Ettekandja: Helir-Valdor Seeder
Lk arv: 2
Hääletamine: poolthäälteenamus

Seletuskiri
Viljandi Linnavolikogu 30.11.2017 otsuse nr 16
„Viljandi Linnavolikogu alatiste komisjonide
koosseisude kinnitamine“ muutmine

Eelnõu eesmärk on arvata majanduskomisjoni liikme kohalt välja Priit Raudla ja majanduskomisjoni asendusliikme kohalt välja Allan Praats ning nimetada viimane majanduskomisjoni liikmeks. Priit Raudla on esitanud avalduse majanduskomisjoni liikme kohalt lahkumiseks.

Kohaliku omavalitsuse korralduse seaduse § 22 lõike 1 punkti 20 kohaselt on volikogu ainupädevuses komisjonide koosseisu kinnitamine.

Viljandi linna põhimääruse § 11 lõike 2 kohaselt kinnitatakse komisjoni koosseis komisjoni esimehe ettepanekul linnavolikogu poolthäälte enamusega avalikul hääletamisel. 

Viljandi linna põhimääruse § 11 lõige 3 ütleb, et ettepaneku komisjoni koosseisu kohta teeb komisjoni esimees linnavolikogu saadikurühmade taotluste alusel.

(allkirjastatud digitaalselt)
Ene Rink
linnasekretär